Nekropole stećaka u Hodovu
<s>Nekropole stećaka u Hodovu nalaze se na području naselja Hodovo, opština Stolac, Bosna i Hercegovina.</s>

<s>Lokacija 
Naselje Hodovo nalazi se oko 10 km sjeverozapadno od Stoca.</s><s>Sastoji se od nekoliko zaselaka, od kojih je zaselak Brdo najveće, a udaljen je od Hodova oko 1,5 km.</s><s>U tom zaseoku se nalaze četiri značajne nekropole sa stećcima</s>

<s>Istorija 
U doba srednjeg vijeka, od 9. do 15. stoljeća, područje šire  okoline Stoca pripadalo je srednjovkjekovnoj župi Dubravi, oblast Hum.</s><s>U sastav bosanske države ulazi 1326. godine , u vrijeme Stjepana II Kotromanića.</s><s>Nekropola u Hodovu pripadala je teritoriju kojim su vladali potomci  vojvode Stjepana Miloradovića iz vojvodske obitelji Hrabrena-Miloradovića u 15. i 16. stoljeću.</s><s>Hrabreni-Miloradovići su pripadali vlaškom rodu Hrabrena i katunarskoj i vojvodskoj obitelji Miloradovića.</s><s>Rodonačelnik obitelji Miloradovića je bio Milorad, koji je živio u drugoj polovici 14. stoljeća.</s><s>Njegov sin Stjepan živio je od druge polovice ili kraja 14. do sredine 15. stoljeća.</s>

<s>Arheologija 
Četiri nekropole sa stećcima Hodovo, obišao je i obradio Šefik Bešlagić ranih 60-ih godina 20. stoljeća, a materijal je objavljen 1970. godine.</s><s>Konzervatorski radovi na nekropolama nisu obavljani.</s><s>Nekropole su proglašene za nacionalni spomenik BiH.</s><s>Arheološko područje – Nekropola sa stećcima na lokalitetu kod Boškailovih kuća (Glavica i Haremi), zaselak Brdo</s>

<s>Od 52 spomenika 23 ih je ukrašeno raznovrsnim motivima izvedenim u plitkom reljefu.</s><s>Najčešći ukras su frizovi od povijene linije sa trolistovima i motiv tordirane trake, zatim  arkade, štit sa mačem, luk i strijela, ljudske figure, stilizirane biljke sa spiralama i grozdovima, te rozete, jabuke i kružni vijenci.</s><s>Na jednom stećku je natpis:</s>

<s></s>

<s>Stećci su nastali u periodu 14.-15. vijek.</s><s>Na lokalitetu se nalazi i 5 tumula iz vremena ilirskog plemena Daorsi.</s>

<s>Arheološko područje – Nekropola sa stećcima na lokalitetu kod Boškailovih kuća (Radan krst), zaselak Brdo
Na ovom malom porodičnom groblju je 8 stećaka, od toga 1 sljemenjak sa postoljem, 5 sanduka, 1 ploča i 1 krstača sa pločom.</s>

<s>Arheološko područje – Nekropola sa stećcima na lokalitetu Perića njiva u zaseoku Perići,   
Tu se nalazi 14 spomenika, od čega 2 sljemenjaka i 12 sanduka.</s><s>Ni jedan nema postolja za razliku od spomenika na drugim nekropolama u Hodovu.</s><s>Stećci su dobro klesani i dosta dobro očuvani.</s>

<s>Arheološko područje – Nekropola sa stećcima na lokalitetu Pogrebnice u zaseoku Brdo, 
Na nekropoli je 28 stećaka, od čega je 7 sljemenjaka, 19 sanduka i dvije ploče.</s><s>Spomenici su dobro obrađeni.</s><s>Na cijeloj gornjoj polovini stranice, čak i preko štita, urezan je u tri reda natpis bosanskom ćirilicom:</s>

<s>Jedan kamenorezač je sjekao spomenik, a dijak Napovišt je ugravirao tekst i to tek kad je spomenik donesen na svoju definitivnu lokaciju.</s>

<s>Literatura 
 Šefik Bešlagić, Anali Historijskog instituta Jugoslavenske akakdemije znanosti i umjetnosti u Dubrovniku, godina XII, Dubrovnik, 1970., 113-163. - Stećci Hodova
 Marko Vego  , Zemaljski muzej Bosne i Hercegovine, Sarajevo, 1964. - Zbornik srednjovjekovnih natpisa iz Bosne i Hercegovine II
 Alojz Benac-Đuro Basler-Borivoj Čović-Esad Pašalić-Nada Miletić-Pavao Anđelić -Sarajevo, 1966- KULTURNA ISTORIJA BOSNE I HERCEGOVINE</s>

<s>Reference</s>

<s>Nacionalni spomenici u Stocu
H
Hum
Stećci sa natpisom
Hrabreni Miloradovići</s>

